REPUBLIKA HRVATSKA

SPLITSKO-DALMATINSKA ŽUPANIJA

GRAD TRILJ

GRADONAČELNIK

Trilj, 27. veljače 2024. g.

 **GRADSKO VIJEĆE GRADA TRILJA**

 **n/r predsjednika**

**PREDMET: Prijedlog** **Odluke o raspoređivanju sredstava za financiranje aktivnosti
 političkih stranaka i nezavisnih vijećnika u Gradskom vijeću Grada Trilja**

Na temelju članka 47. Statuta Grada Trilja (Službeni glasnik Grada Trilja br. 03/09, 01/13, 02/18, 01/21, 05/23 i 09/23) i članka 28. Poslovnika Gradskog vijeća Grada Trilja („Službeni glasnik Grada Trilja“ br. 03/09, 01/13, 01/21, 05/23 i 09/23) dostavlja se na razmatranje Prijedlog Odluke o raspoređivanju sredstava za financiranje aktivnosti političkih stranaka i nezavisnih vijećnika u Gradskom vijeću Grada Trilja.

Izvjestitelj oPrijedlogu Odluke o raspoređivanju sredstava za financiranje aktivnosti političkih stranaka i nezavisnih vijećnika u Gradskom vijeću Grada Trilja biti će pročelnik Dino Hrustić.

 GRADONAČELNIK

 Ivan Bugarin, dipl.ing.el.

Na temelju članka 10. st. 3. Zakona o financiranju političkih aktivnosti, izborne promidžbe i referenduma („Narodne novine“, br. 29/19 i 98/19) i članka 32. Statuta Grada Trilja, („Službeni glasnik Grada Trilja br. 03/09, 01/13, 02/18, 01/21, 05/23 i 09/23), Gradsko vijeće Grada Trilja na \_\_\_. sjednici održanoj dana \_\_\_\_\_\_\_\_\_\_\_\_\_ 2024. godine, donosi

**O D L U K U**

**o raspoređivanju sredstava za financiranje**

**aktivnosti političkih stranaka i nezavisnih vijećnika u Gradskom vijeću Grada Trilja**

**Članak 1.**

Ovom Odlukom raspoređuju se sredstva za financiranje aktivnosti političkih stranaka i nezavisnih vijećnika zastupljenih u Gradskom vijeću Grada Trilja (dalje: Gradsko vijeće) koja su osigurana u Proračunu Grada Trilja za 2024. godinu.

**Članak 2.**

Za svakog člana Gradskog vijeća utvrđuje se jednaki mjesečni iznos sredstava tako da pojedinoj političkoj stranci odnosno nezavisnim vijećnicima pripadaju sredstva razmjerno sastavu Gradskog vijeća u trenutku konstituiranja Gradskog vijeća.

Za svakog izabranog člana Gradskog vijeća podzastupljenog spola, političkim strankama odnosno nezavisnim vijećnicima pripada i pravo na naknadu u visini od 10% iznosa predviđenog po svakom članu Gradskog vijeća, a određenog u stavku 1. ovog članka.

**Članak 3.**

Za svakog člana Gradskog vijeća utvrđuje se mjesečni iznos sredstava od 30,00 EUR.

Za svakog člana Gradskog vijeća podzastupljenog spola utvrđuje se mjesečni iznos sredstava od 33,00 EUR.

**Članak 4.**

Političkim strankama i nezavisnim vijećnicima zastupljenim u Gradskom vijeću raspoređuju se sredstva osigurana u Proračunu Grada Trilja za 2024. godinu na način utvrđen u članku 2. ove Odluke u mjesečnim iznosima kako slijedi:

- Hrvatska demokratska zajednica – HDZ (6 članova-ica) 183,00 EUR

- MOST (2 člana) 60,00 EUR

- Ivan Šipić 30,00 EUR

- Ivica Marić 30,00 EUR

- Žana Majić 33,00 EUR

- Marin Dukić (zamjenik vijećnika Miroslav Čalo) 30,00 EUR

- Zlatko Gusić 30,00 EUR

**Članak 5.**

Raspoređena sredstva iz članka 4. ove Odluke doznačuje nadležni odjel za financije na žiro račun političke stranke odnosno na posebne račune nezavisnih vijećnika.

**Članak 6.**

Ova Odluka primjenjuje se za razdoblje od 01.01.2024. god. do 31.12.2024.

**Članak 7.**

Ova Odluka stupa na snagu osmoga dana od dana objave u “Službenom glasniku Grada Trilja”.

Klasa: 006-01/24-01/

Urbroj: 2181-12-01-24-01

Trilj, \_\_\_\_\_\_\_\_\_\_\_\_\_\_\_\_\_ 2024. g.

 **PREDSJEDNIK GRADSKOG VIJEĆA**

 **Ivan Šipić, dipl. theol.**

**OBRAZLOŽENJE**

**I. Pravni temelj za donošenje akta**

Pravni temelj za donošenje Odluke sadržan je u članku 32. Statuta Grada Trilja ( Službeni

glasnik grada Trilja 03/09, 01/13, 02/18, 01/21, 05/23 i 09/23) kojim je određena nadležnost Gradskog vijeća za donošenje akta i u članku 10. st. 3. Zakona o financiranju političkih aktivnosti, izborne promidžbe i referenduma (NN broj 29/19 i 98/19) kojim je određeno da odluku o raspoređivanju sredstva iz proračuna jedinice lokalne samouprave donosi predstavničko tijelo.

**II. Osnovna pitanja i prikaz stanja**

Pravo na redovito godišnje financiranje iz sredstava proračuna jedinice lokalne samouprave imaju političke stranke koje imaju člana u predstavničkom tijelu jedinice lokalne samouprave i nezavisni vijećnici.

Jedinicama lokalne samouprave prepušteno je pravo da samostalno odrede iznos sredstava kojeg će osigurati u svom proračunu za svaku godinu za koju se proračun donosi dok su uvjeti, način financiranja i rasporeda financijskih sredstava propisani Zakonom.

U Proračunu Grada Trilja za 2024.g. planirana su sredstva za financiranje aktivnosti političkih stranaka u ukupnom iznosu od 5.300,00 EUR.

Člankom 2. Odluke utvrđen je način raspoređivanja sredstava za redovito godišnje financiranje političkih stranaka i nezavisnih vijećnika iz proračuna grada Trilja u trenutku konstituiranja Gradskog vijeća. Za svakog izabranog člana Gradskog vijeća podzastupljenog spola, političkim strankama i nezavisnim vijećnicima pripada i naknada u visini 10% iznosa predviđenog po svakom članu predstavničkog tijela, sukladno članku 9., stavak 1. Zakona.

Raspoređena sredstva doznačit će se jednokratno na žiro račun političke stranke odnosno posebne račune nezavisnih vijećnika.
Gradsko vijeće grada Trilja ima 13 članova koji su u trenutku konstituiranja Gradskog

vijeća članovi političkih stranaka i lista grupe birača kako slijedi:

- 6 članova Hrvatske demokratske zajednice-HDZ (5 muškaraca i 1 žena)

- 2 člana MOSTA (2 muškarca)

- nezavisni vijećnik Ivan Šipić

- nezavisni vijećnik Ivica Marić

- nezavisna vijećnica Žana Majić

- nezavisni vijećnik Marin Dukić (zamjenik Miroslav Čalo)

- nezavisni vijećnik Zlatko Gusić

Za svakog člana Gradskog vijeća utvrđuje se jednaki mjesečni iznos u visini od 30,00 EUR.

Naknada za svakog izabranog člana podzastupljenog spola (žene) utvrđena je u visini od 10% iznosa predviđenog po svakom članu Gradskog vijeća, tako da se članicama Gradskog vijeća podzastupljenog spola raspoređuje mjesečni iznos od 33,00 EUR. Naknadu za članice gradskog vijeća podzastupljenog spola ostvaruju sljedeće političke stranke:

-Hrvatska demokratska zajednica-HDZ za 1 članicu i nezavisna vijećnica Žana Majić

Prijedlog financiranja političkih aktivnosti iz ove odluke utvrđen je prema stanju na dan konstituirajuće sjednice Gradskog vijeća održane 15. srpnja 2021.g.

**III. Procjena financijskih sredstava**

Za realizaciju ove Odluke sredstva su osigurana u Proračunu Grada Trilja za 2024. godinu, a isplatit će se za razdoblje od 01.01.2024. do 31.12.2024.